ສະຫະລັດ ຈະຖອນ ທະຫານສ່ວນໃຫຍ່ ອອກຈາກ ການປະຕິບັດງານ ຕ້ານອີໂບລາ
ສະຫະລັດ ຈະຖອນທະຫານ ຈຳນວນ 1,300 ຄົນ ອອກຈາກການປະຕິບັດງານ ຕ້ານອີໂບລາ ທີ່ ອາຟຣິກາຕາເວັນຕົກ ໃນທ້າຍເດືອນເມສາ ຈະມາເຖິງນີ້.
ປະທານາທິບໍດີ Barack Obama ຄາດວ່າໃນວັນພຸດມື້ນີ້ ຈະ ປະກາດແຜນຖອນທະຫານອາເມຣິກັນເກືອບທັງໝົດ ທີ່ໄດ້ຖືກ ສົ່ງໄປປະຕິບັດງານ ຕໍ່ຕ້ານ ການລະບາດເຊື້ອອີໂບລາໃນອາ ຟຣິກາຕາເວັນຕົກ ແລະຈະປະກາດວ່າ ການ ດຳເນີນຄວາມ ພະຍາຍາມຂອງກອງທັບສະຫະລັດ ໄດ້ຮັບຜົນສຳເລັດ ກອງທັບສະຫະລັດ ຄາດວ່າ ຈະຖອນທະຫານເກືອບທັງໝົດ 1,300 ຄົນທີ່ກຳລັງປະຕິບັດງານໃນ Liberia ແລະ Senegal ບ່ອນທີ່ບັນດາເຈົ້າໜ້າທີ່ເຊື່ອວ່າ ວິກິດການສ່ວນໃຫຍ່ ແມ່ນ ໄດ້ຮັບການຄວບຄຸມແລ້ວ ຈະມີທະຫານພຽງແຕ່ 100 ຄົນ ຍັງຢູ່ໃນອາຟຣິກຕາເວັນຕົກ ຫລັງຈາກວັນທີ 30 ເດືອນເມສານີ້ ເພື່ອປະຕິບັດງານຮ່ວມກັບທະຫານ Liberia ບັນດາຄູ່ຕຳແໜ່ງຢູ່ໃນຂົງເຂດ ແລະພົນລະເຮືອນສະຫະລັດ ເພື່ອສືບຕໍ່ວຽກງານ ຕໍ່ຕ້ານອີໂບລາ ການລະບາດຂອງອີໂບລາ ທີ່ຮ້າຍແຮງສຸດໃນປະຫວັດສາດໂລກ ໄດ້ເຮັດໃຫ້ມີຜູ້ເສຍຊີວິດກວ່າ 9,000 ຄົນ ອົງການອະນາໄມໂລກ ຊຶ່ງເປັນພະແນກການນຶ່ງຂອງສະຫະປະຊາຊາດ ເຕືອນວ່າ ບັນຫາທ້າທາຍຍັງມີຢູ່ ເພື່ອນຳເອົາກໍລະນີການລະບາດລົງມາສູ່ສູນ ການແຜ່ລະບາດຄາດວ່າ ຈະເຮັດໃຫ້ສາມປະເທດທີ່ໄດ້ຮັບຜົນກະທົບຮ້າຍແຮງສຸດຄື Liberia, Sierra Leone ແລະ Guinea ຢ່າງໜ້ອຍ 1 ພັນ 6 ລ້ານໂດລາ ຊຶ່ງໄດ້ສ້າງຄວາມເສຍຫາຍໃຫ້ແກ່ການເຕີບໂຕທາງດ້ານເສດຖະກິດໃນປີນີ້